136. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1024092/381/Α0012 της 26 Μαρτ./10 Απρ. 1990 (ΦΕΚ Β΄ 268) Ρυθμίσεις στη φορολογία εισοδήματος φυσικών προσώπων. Έχοντας υπόψη τις διατάξεις των εδαφίων τρίτο, τέταρτο και πέμπτο της περίπτ. δ΄ της παρ. 5 του άρθρ. 8 καθώς και τις διατάξεις των εδαφίων τρίτο και τέταρτο της υποπερίπτ. γγ΄ της περίπτ. α΄ της παρ. 1 του άρθρ. 30 του Π.Δ. 129 / 1989 (ΦΕΚ Α΄ 62), όπως έχουν τροποποιηθεί με τις παρ. 3 και 4 αντίστοιχα, της 1105403 / 2049 / Α0012 / ΠΟΛ.1224 / 3.10.89 προηγούμενης απόφασης (ΦΕΚ Β΄ 743). 2.Τις διατάξεις της παρ. 8 της παραπάνω απόφασης και τα προβλήματα που δημιουργήθηκαν από την πρώτη εφαρμογή της, καθώς και τα εύλογα αιτήματα των φορολογουμένων, αποφασίζουμε: Ειδικά για τη χρήση 1989, όταν τα χρηματικά ποσά που καταβλήθηκαν λόγω δωρεάς σε Ιερούς Ναούς, σε ημεδαπά νομικά πρόσωπα δημοσίου δικαίου και σε οποιοδήποτε αθλητικό σωματείο που έχει συσταθεί νόμιμα και είναι αναγνωρισμένο από τη Γενική Γραμματεία Αθλητισμού εφόσον οι δωρεές αυτές προορίζονται για την καλλιέργεια και ανάπτυξη των ερασιτεχνικών τους τμημάτων, υπερβαίνουν ετησίως τις 80.000 δρχ. απαιτείται να έχουν κατατεθεί στο Ταμείο Παρακαταθηκών και Δανείων από 1 Νοεμ. 1989 και μετά. Επίσης, από την ίδια ημερομηνία πρέπει να παρακαταθέτονται οι δωρεές χρηματικών ποσών που υπερβαίνουν τις 80.000 δρχ. που δωρίζονται προς τα ημεδαπά νομικά πρόσωπα ιδιωτικού δικαίου, με εξαίρεση τα κοινωφελή ιδρύματα και τα μη κερδοσκοπικού χαρακτήρα σωματεία που παρέχουν υπηρεσίες εκπαίδευσης και χορηγούν υποτροφίες, για τα οποία η υποχρέωση παρακατάθεσης ίσχυε από 3 Ιαν. 1989. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. 